ஓ, கருணையுள்ள நான்
இல்லை எதுவும் முன்பிருந்தது போல் இல்லை
நீல வானங்கள் எங்கே சென்றன?
வடக்கு, தெற்கு, கிழக்கு, மேற்கில் இருந்து வீசும் காற்று விஷமாக உள்ளது
ஓ, கருணையுள்ள நான்
ஓ, முன்பிருந்தது போல் எதுவும் இல்லை
எண்ணெய்கள் கடலில் கொட்டப்படுகின்றன
இது கிளம்ப வேண்டிய நேரம், டெசிமா.
பாதரசம் நிரம்பிய மீன்கள்
அப்பா, எனக்கு இந்தப் பாடல் பிடிக்கும்.
ஹேய், டெஸ், யார் இந்தத் தாத்தா?
அது உண்மையில்லை என்று சொல்.
அது உன் அப்பாவா? அவர் விசித்திரமாக இருக்கிறார்.
அதை போக வை.
ஓ, முன்பிருந்தது போல் எதுவும் இல்லை
இதுபோன்று நீ செய்யும்போது, நம் இருவரையும் ஆபத்தான நிலையில் நிறுத்துகிறாய்.
உனக்கு அது தெரியும்.
ஆல்ஃபா, மியூட் செய்.
நீ அற்புதமான இளம்பெண், நான் உன்னைப் பாதுகாக்க முயல்கிறேன்.
என்னை மன்னித்துவிடுங்கள்.
அதுவும் அவனா? உண்மையாகவா, டெசிமா?
ஆனால் எனக்கு டைரோன் டௌன்ஸ் பிடிக்கும்.
அவன் என்னையும் ஆல்ஃபாவையும் என்ன செய்ய முயன்றான் தெரியுமா?
இந்த சிமுலேட்டரை மேம்படுத்த வேண்டும்.
என்ன ஆயிற்று?
உண்மையாகவா? என் மகள் முன்னாலா?
டர்னரைத் தொடர்புகொள்.
அப்பா?
லண்டன்
ஆல்ஃபா இண்டர்னேஷனலில் என் சிஇஓ பதவில் இருந்து நான் விலகுவதற்கான ஏதோ ஒன்று
நிகழும் என்று எதிர்பார்த்து இதை ரெக்கார்டு செய்கிறேன்.
இதை நீங்கள் பார்க்கிறீர்கள் எனில், எதிர்பார்க்காத நிகழ்வுகள் நடந்துள்ளன என்று அர்த்தம்,
நிறுவனத்தில் நலனுக்கான உடனடி நடவடிக்கை எடுக்கப்பட வேண்டும்.
நிக்குக்கு என்னவாயிற்று?
கைதுசெய்யப்பட்டுள்ளார். சர்வதேசக் குற்றவியல் நீதிமன்றம்.
இயற்கைப் படுகொலை. BP போர்டு மீது சுமத்திய அதே குற்றம்.
இது உங்களுக்காக.
உங்கள் பதவி உயர்வுக்கு வாழ்த்துகள்.
நீங்கள் தான் ஆல்ஃபாவின் புதிய சிஇஓ.
உலக வெப்பநிலை மாற்றம் +2.59 டிகிரி செல்ஷியஸ்
வளிமண்டல கார்பன் டையாக்ஸைடு 564 பிபிஎம்
ஆல்ஃபா, நிக் பில்டன் குற்றவாளியா?
சர்வதேசக் குற்றவியல் நீதிமன்றம் மற்றும் நிக்கோலஸ் பில்டனுக்கான
வழக்கு இன்னும் தொடங்கவில்லை.
ஆல்ஃபா, இயற்கைப் படுகொலை எப்போது குற்றமாகியது?
இயற்கைப் படுகொலையானது 2050 இல் முக்கியமான சர்வதேசக் குற்றமானது.
இதுவரை எந்த ஆதாரமும்...
இயற்கைப் படுகொலைக்கான தண்டனை...
ஆல்ஃபா, இது என் மளிகைப் பொருட்களை டெலிவரி செய்யும் ஆல்ஃபோ ட்ரோன்களைப் பாதிக்குமா?
ஆல்ஃபா, இந்த வழக்கில் நிக் பில்டனுக்கு எதிராக
வாதாடும் வழக்கறிஞர் யார்?
சர்வதேசக் குற்றவியல் நீதிமன்றம் சார்பாக வழக்கறிஞர் லூசி அடோபோ வாதாடுகிறார்.
அவன் ஃபோபோஸில் இருக்கும் தண்டனைக் காலனிக்குச் செல்லத் தகுதியானவன், இல்லையா?
பிறரைப் போலவே. 25 ஆண்டுகளுக்கு.
வெற்றிகரமான வேட்டையாளர்களுக்கு, பசியைவிட பொறுமை அதிகமாக இருக்கும்.
சுரங்கங்களில் ஆல்ஃபா செய்ததற்கு மட்டுமே... அவன் தண்டிக்கப்பட வேண்டும்.
பணம் அவனது இன்னொரு கருவிதான்.
ஹேய், அது விஷயங்களை மாற்ற நாம் பயன்படுத்தும் கருவி.
பில்டன் போன்றவர்களுக்கு சட்டம் பொருந்தாது.
நான் பல மாதங்களாக ஆல்ஃபா சுரங்கங்களுக்கு வெளியே நின்றுள்ளேன்.
எனக்கு நினைவுள்ளது, டை. நான் அங்கே உன்னுடன் இருந்தேன்.
அதை நாங்கள் மூடுவதற்கு முன் சூரிய வெப்பத்தில் 50,000 பணியாளர்கள் இறந்தனர்.
ஆம்.
அவனுக்கு மரண தண்டனை கொடுக்கப்படும் வரை, இது முடியாது.
தி ஹேக்
சொல்வதைக் கேளுங்கள்.
நாள் 1
பூமிக்கு எதிரான குற்றங்களுக்கான சர்வதேசக் குற்றவியல் நீதிமன்றங்களின்
தீர்ப்பாயம் இப்போது நடக்கிறது.
சட்டப்படி “நிக்கோலஸ் பில்டன்” எனப் பதிவுசெய்த நிகோலாய் பில்டனாவ், எழுந்து நில்லுங்கள்.
இயற்கைப் படுகொலைக் குற்றத்திற்கு, உங்கள் கருத்து என்ன?
நான் குற்றவாளி இல்லை.
இந்த வழக்கு விசாரணையானது உலகெங்கிலும் உள்ள சட்ட மற்றும் நெறிமுறை
மரபுகளைப் பிரதிபலிக்கும் ஒரு உலகளாவிய நீதித் தரத்தை உருவாக்க
புரோகிராம் செய்யப்பட்ட மூன்று விர்ச்சுவல் நீதிபதிகளால் நடத்தப்படும்.
இந்தத் தீர்ப்புகளை இரண்டு தரப்புகளும் ஏற்கிறீர்களா?
- ஏற்கிறேன். - ஏற்கிறேன்.
இந்த நீதிமன்றமானது சர்வதேசக் குற்றவியல் நீதிமன்றத்தைப்
பிரதிநிதித்துவப்படுத்தும் லூசி அடோபோ, எஸ்குயரை அங்கீகரிக்கிறது.
குட் மார்னிங்.
இந்த வழக்கானது கடந்த 50 ஆண்டுகளாக, உலகம் முழுவதும் இயற்கைப் படுகொலைச்
செயல்பாடாக, லாபம் பெறவும் பருவநிலை மாற்றத்தை அதிகரிக்கவும்
நிக்கோலஸ் பில்டன் நடத்திய முன்கூட்டியே திட்டமிட்ட, கவனமாகச் செயல்படுத்திய
சதியை வெளிக்கொண்டு வரும்.
சர்ரே
30 ஆண்டுகளுக்கு முன், திரு. பில்டனே கூறியது போல...
இந்த நூற்றாண்டின் தொடக்கத்தில், பருவநிலை மாற்றமானது முதலாளித்துவத்தின்...
- திரு. பில்டன் ஒரு சிறப்பான மனிதாபிமானி. - ...அடையாளமாக இருந்தது.
அவர் உங்களைக் காப்பாற்றி, தன் சொந்த வீட்டுக்குக் கூட்டி வந்துள்ளார்.
அந்த முதலாளித்துவம்தான் அதற்கான தீர்வு என்பதைப் பரிந்துரைக்க வந்துள்ளேன்.
அந்தக் கதையை நான் கூறுவதற்குப் பதிலாக,
குறைந்தது பத்து முன்னாள் பணியாளர்கள்
நீதிமன்றத்தில் வாக்குமூலம் கொடுக்க ஒப்புக்கொண்டுள்ளனர்.
நான் முதல் சாட்சியை அழைக்கிறேன், டாக்டர். ரெபெக்கா ஷீரர்.
நீதிமன்றத்திற்கு உங்கள் பெயரைக் கூறுங்கள்.
- டாக்டர் ரெபெக்கா ஷீரர். - இப்போது எங்கே உள்ளீர்கள்?
நியூ யார்க் நகரத்தில்.
நிக்கோலஸ் பில்டனை அடையாளம் காட்ட முடியுமா?
முடியும்.
அவர் இன்று நீதிமன்றத்தில் இருக்கிறாரா?
அது அவராகவோ அவரது ஹாலோகிராமாகவோ இருக்கும். உறுதியாகத் தெரியவில்லை.
திரு. பில்டன் இங்கே நேரடியாக வந்திருப்பதை என்னால் உறுதிசெய்ய முடியும்.
அதுதான் அவர் மீது சாட்டப்பட்டுள்ள குற்றங்கள் மீதான அக்கறை.
இயற்கைப் படுகொலை?
- சட்டத்தைப் பார்க்கும்போது... - ஓ, நாங்கள் பார்த்தோம்.
இயற்கைப் படுகொலை என்பது, சில செயல்களால் சுற்றுச்சூழலுக்குக்
கடுமையான மற்றும் பரவலான அல்லது நீண்டகால சேதம் ஏற்படும் வாய்ப்பு அதிகமாக உள்ளது
எனத் தெரிந்தும் செய்யப்படும், சட்டத்துக்குப் புறம்பான அல்லது
வேண்டுமென்றே செய்யப்படும் செயல்கள் ஆகும்.
எனில் நீங்கள் அவருக்கு உலகின் எதிர்காலம் பற்றித் தெரிந்திருந்தது என நிரூபிக்கப் போகிறீர்களா?
நாம் சுவாசிக்கும் காற்று, பெருங்கடல்கள், வெப்பநிலையின் எதிர்காலமுமா?
ஒருவிதத்தில் மகிழ்ச்சியாக உள்ளது.
நாங்கள் உடனடி நிராகரிப்புக்கு மேல்முறையீடு செய்கிறோம்.
ரத்துசெய்யப்படுகிறது.
டாக்டர் ஷீரர், திரு. பில்டனை எப்படி முதன்முதலில்
சந்தித்தீர்கள்?
2046 இல், நான் மெனாஜரி2100 இல் நான் காப்பக நிபுணராக இருந்தேன்.
நிக் பில்டன் என்னிடம் வசீகரமான பெரிய பாலூட்டிகளின் மரபணு ஐபிகளைச் சேகரிக்க
விரும்புவதாகக் கூறியபோது, நான் அந்த நிறுவனத்தில் ஒன்பது ஆண்டுகள் இருந்தேன்.
உராங்குட்டான்கள், திமிங்கிலங்கள், யானைகள் மற்றும்...
அந்த வசீகரமான பெரிய பாலூட்டிகளுக்கான மாற்றம் அவரது முடிவுதான் என்பது தெளிவாகியது.
அவர் ஏன் அந்த மாற்றத்தைச் செய்தார் எனத் தெரியுமா?
மக்கள் அந்த உயிரினங்கள் அழிந்தவுடன் அவற்றைப் பார்க்க டிக்கெட் வாங்க விரும்புவார்கள்
என திரு. பில்டன் நினைத்தார்.
எனினும், அந்தப் பெரிய உயிரினங்களைக் காப்பாற்ற
அவை உயிர்வாழச் சார்ந்திருக்கும் அனைத்தையும் காப்பாற்ற வேண்டும்.
ஏற்கனவே அழிந்துகொண்டிருக்கும் உயிரினங்களின் மீது
அதிகரித்த கார்பனின் தாக்கம் என்னவென்று விளக்க முடியுமா?
வெப்பநிலை அதிகமாகும்போது உயிரின அழிவு அதிகமாகும்,
வெப்பநிலையானது கார்பனுடன் தொடர்புடையது. ஆம், அவை தொடர்புடையவைதான்.
பற்றாகுக்குறை, மதிப்பை ஏற்படுத்தினால், அதிகரித்த கார்பனால் மெனாஜரி2100
லாபம் பெறுவதும் ஒரு பிசினஸ் மாதிரிதானே?
ஆட்சேபிக்கிறேன். நாம் அனைவரும் தான் கார்பன் அதிகரிக்கக் காரணம், திரு. பில்டன் மட்டுமல்ல.
ஏற்கப்படுகிறது.
டாக்டர் ஷீரர்,
மெனாஜரி2100 இல் உங்கள் வேலைக்கு ஊதியம் வழங்கப்பட்டதா?
ஆம்.
மன அழுத்தமுள்ள வேலை எனத் தெரிகிறது. அந்த உயிரினங்களை வழியனுப்புவது.
இல்லையா?
அதனால்தான் நீங்கள் ஆல்ஃபாவில் இருந்து மனநிலையைச் சமநிலைப்படுத்தும் மருந்துகளைப் பெறுகிறீர்கள்.
மிஸ் ஷீரர் தன் ஓய்வு காலத்துக்கும் மருந்துகளுக்கும் ஆல்ஃபாவைச் சார்ந்திருக்கிறார்.
அவரது மன அழுத்தம் ஆல்ஃபா அவருக்குக் கொடுக்கும் மருந்துகளின் மீது
குறை சொல்லக் காரணமாயிருந்தால் என்ன செய்வது?
நான் பைத்தியம் என பிறர் நினைக்க நீங்கள் நினைப்பது தெரியும், திரு. டர்னர்.
ஒருவேளை நான் அப்படியே இருக்கலாம்.
அதுதான் பருவநிலை மாற்றம் நமக்கு ஏற்படுத்துவதாக இருக்கலாம்.
எங்களில் சிலர் பைத்தியமாக இருக்கக் காரணம், நாங்கள் இழந்த உலகத்தைப்
பார்க்கிறோம், இன்னும் நம்பிக்கையுடன் இருக்கிறோம்.
உங்களை இங்கே வாக்குமூலத்திற்கு அழைத்தது சரியில்லை என நினைக்கிறேன்,
குறிப்பாக உங்கள் மகன் தன் நினைவில் இருந்து உங்களை அழித்தபிறகு.
அவன் சம்மர் ஹீட்டால் நினைவை இழந்துவிட்டான்... மறதி.
அதற்கும் அவர் ஆல்ஃபா சிகிச்சைகளை எடுத்துக்கொண்டிருந்தார்.
அது திரு. பில்டன் மீது உங்களுக்குக் கோபத்தை ஏற்படுத்தியிருக்கும்.
அவரது மகனின் உடல்நிலை இதற்கு எப்படித் தொடர்புடையதாகும்?
அது அவரது தனியுரிமையின் அத்துமீறல்.
அவர் இங்கே இருப்பது அவரது ஆல்ஃபா உறுதிமொழியை மீறுவதாகும்.
வேறு கேள்விகள் இல்லை.
நியூ யார்க் நகரம்
அவர் ஒருவேளை குதித்திருக்கலாம்.
அப்படியா? அவர்கள் விசாரிக்கப் போகின்றனர்.
விசாரிக்கட்டும்.
நாம் கவனமாக இருக்க வேண்டும், நிக்.
இயற்கைப் படுகொலை போலவே, கொலை செய்வதற்கும் உங்களை இந்த பூமியிலிருந்து அனுப்பிவிடுவார்கள்.
நியூ யார்க் நகரத்தில் ஒரு பெண் மேலே இருந்து கீழே விழுவது எப்படி என் தவறாகும்?
ஷீரர் பற்றிக் கவலைப்படுவதை நிறுத்திவிட்டு, என்னை வெளியே கொண்டுவரும்படி மார்த்தாவிடம் சொல்.
ஆல்ஃபாவில் இருக்கும் நாங்கள் நிக் பில்டன் தன் குற்றச்சாட்டுகளில்
இருந்து விடுவிக்கப்படுவார் என்று நம்பிக்கையாக இருக்கிறோம்.
திரு. பில்டனின் கைது, நம் பங்கு மதிப்பை 17 சதவீதம் குறைத்துள்ளது எனக்குத் தெரியும்,
நாங்கள் புதிய தயாரிப்பை வெளியிடப் போகிறோம் என்று இந்த மதிப்பிற்குரிய குழுவிடம் கூறுகிறேன்.
நம் வளிமண்டலத்தில் மில்லியனுக்கு 564 பகுதிகள் கார்பன் இருக்கும் என்ற மோசமான
உண்மையை நேரடியாகத் தீர்க்கும் ஒன்று.
அது தூய்மையான தண்ணீர் கொடுத்ததில் இருந்து, இது ஆல்ஃபாவின் மிகப்பெரிய
பரிசாக இருக்கும்.
உங்களில் பலருக்கு கேள்விகள் உள்ளது.
எனினும், எங்கள் வழக்கறிஞர்களின் அறிவுரையின்படி,
இந்த மீட்டிங்கில் நாங்கள் கேள்விகளுக்குப் பதிலளிக்கவில்லை.
உங்கள் நேரத்திற்கு நன்றி.
அருமை, மார்த்தா.
நான் திரு. பில்டனிடன் தெரியப்படுத்துகிறேன்.
இது தவறு என நினைக்கிறேன்.
எனில் வேறு வழியை யோசிக்க உங்கள் நேரத்தைப் பயன்படுத்துங்கள்.
ஏழு ஆண்டுகளுக்கு முன்பு
வாழ்த்துகள். ஆல்ஃபாவின் மிக அதிக லாபகரமான ஆண்டாக இருந்துள்ளது.
நீங்கள் சந்தோஷமாக இருப்பது மகிழ்ச்சி.
மேலும், லைஃப்பாஸுக்கான சந்தாக்கள் அதிகரித்துக்கொண்டே வருகின்றன,
- கொஞ்சம் கொஞ்சமாக. - ஒருவழியாக நடக்கிறது.
ஆல்ஃபாவின் வீச்சு அதில் முக்கியப் பங்காற்றியுள்ளது, அதனால் உங்களுக்கு நன்றி.
அந்த யோசனை எங்கிருந்து வந்தது?
எப்போதும் கேட்க விரும்பினேன்.
நான் சிறுமியாக இருந்தபோது, எனக்குக் காட்டுப்பூக்கள் பிடிக்கும்.
என் தாத்தாவின் கிரேயான்களில் அவற்றை வரைவேன்.
வெப்பமாக இல்லாத காலங்களில் நான் அவற்றைப் பார்க்க வெளியே செல்வேன்.
ஆனால் தேனீக்கள் அழிந்தவுடன், அவற்றுடன் காட்டுப்பூக்களும் அழிந்துவிட்டன...
பூக்கள் மறைந்திருக்கின்றன என்று என் தாத்தா கதை கூறுவார்.
அவை ஒருநாள் மீண்டும் வரும் என்று.
நம் ஆட்களிடம் கூறி உங்களுக்காக புதிய விதைகளை உருவாக்க முடியும்.
நான் வேறு அணுகுமுறையைக் கையாண்டேன்.
”என்னால் காலத்தை நிறுத்த முடிந்தால்?” என்று நினைத்தேன்.
- அதுதான் லைஃப்பாஸ். - அதேதான்.
பகிர்ந்துகொண்டதற்கு நன்றி. இனிமையான கதை.
இன்னொரு கேள்வி கேட்கலாமா?
ஆல்ஃபா இந்த உலகத்திற்குக் கொடுக்கக்கூடிய மிகவும் உற்சாகமான
பொருள் அல்லது சேவை எதுவாக இருக்கும்?
புற்றுநோய் குணப்படுத்தப்பட்டுவிட்டது. கல்வியறிவு என்பது CRISPR ஹேக்தான்.
எதுவாகவும் இருக்கலாமா?
வானமே எல்லை.
மனிதர்கள் மீண்டும் தொடங்குவதற்கு அனுமதிக்கும் வகையில், செவ்வாய்க் கிரகத்தில்
புதிய, சுவாசிக்கக்கூடிய வளிமண்டலத்தை உருவாக்குவது.
செவ்வாய்.
அது நிறைய பிரச்சினைகளைத் தீர்க்கும்.
அதை இந்த பூமியிலேயே செய்ய முடிந்தால் எப்படி இருக்கும்?
எதை?
மீண்டும் தொடங்குவதை.
விளையாடுகிறீர்களா?
எனக்கு நியூகமெனை எப்படி வேலை செய்ய வைப்பது எனத் தெரியும்.
அதை நீங்கள் நடத்த விரும்புகிறேன்.
- அதை “நியூகமென்” என்றோம். - ஏன் அந்தப் பெயர்?
நாள் இரண்டு
1712 இல் தாமஸ் நியூகமென் நீராவி இன்ஜினைக் கண்டுபிடித்தார்.
அது முரண்பாடாக முதலில் நிலக்கரிச் சுரங்களில் வெள்ளத்தைத் தடுக்கப் பயன்படுத்தப்பட்டது.
திரு. பில்டன், இயற்கையின் ஒழுங்கமைப்பைப் பாதிப்பதற்கு, மனித இனத்தின்
முதல் கார்பன் தடமாக அந்தத் தருணத்தைக் கருதினார்.
ஆல்ஃபாவில் நியூகமென் ப்ராஜெக்ட் என்பது என்ன?
அது அனைவரும் அடைய முயன்ற ஒன்று.
அது வளிமண்டலத்திலிருந்து கார்பனை வெளியேற்றும் மிஷின், ஒரு தொழில்நுட்பமாக இருந்திருக்கும்.
அது பெரியளவில் தயாரிக்கப்படக்கூடியது, மலிவானது.
நியூகமென் உருவாக்கப்பட்டதா?
இல்லை.
அதன் அளவு பெரிதாக்கப்படும்போது எப்போதும் டிசைன் சிக்கல்கள் இருந்தன,
மேலும் இறுதியில் கிடைக்கும் துணைப் பொருளில் பிரச்சினைகளை நாங்கள் தீர்க்கவில்லை.
எனக்கு குழப்பமாக உள்ளது. நாம் ஏன் இங்கிருக்கிறோம்?
திரு. சோபின் தான் திரு. பில்டன் நிதி வழங்கிய புரோகிராமை நடத்தியதாகக் கூறினார்,
வளிமண்டலத்திலிருந்து கார்பன் டையாக்ஸைடை வெளியேற்றும் புரோகிராம்.
பருவநிலை மாற்றத்திலிருந்து உலகைக் காப்பாற்றுவது.
கண்டிப்பாக உன்னதமான முயற்சி, ஆனால் உங்கள் சாட்சி அதைச் செய்யவில்லை.
அவரால் முடியவில்லை. என் கிளையண்ட் ஏன் விசாரணையில் இருக்கிறார், அவர் ஏன் இருக்கவில்லை?
நீங்கள் ஏன் வெளியேறினீர்கள், திரு. சோபின்?
வேறு எதிலாவதற்கு தோல்வியடைய விரும்பினீர்களா?
ஆட்சேபிக்கிறேன்!
ஏற்கப்பட்டது.
அந்தக் கேள்விக்குப் பதிலளிக்கிறேன். என்னைப் பணிநீக்கம் செய்தனர்.
திரு. பில்டன் சரியான முடிவு எடுத்துள்ளது போலத் தெரிகிறது.
உங்களுக்குப் பதிலாக யார் அமர்த்தப்பட்டார்?
ஏழு ஆண்டுகளுக்கு முன் நியூகமென் மீண்டும் தொடங்கப்பட்டு, மார்த்தா ரஸ்ஸல் அதன்
தலைமை அதிகாரியாக நியமிக்கப்பட்டார்.
சிஇஓவாக திரு. பில்டன் இப்போது அறிவித்த நபர்.
ஒருவருக்கு பதவி உயர்வு வழங்கியதற்காக விசாரிக்கப்படுகிறாரா?
புவிப் பொறியியலில் திரு. பில்டனின் நிலைப்பாடு என்ன?
ஆட்சேபிக்கிறேன். தொடர்பில்லாதது.
நான் மறுக்கிறேன்.
ஒருவர் கூறுவதைப் போல அவர் கார்பனைக் குறைக்க முயல்கிறார் எனில்,
அவரால் அதைத் தொடர்ந்து வானத்தில் வெளியிட உலகை அனுமதிக்கும்
செயல்பாட்டுக்கு ஆதரவாக இருக்க முடியாது.
பல தருணங்களில், அவர் தன் ஆர்வத்தை வெளிப்படுத்தியுள்ளார்.
அது கண்டிப்பாக குறுகிய காலத்திற்கு வெப்பநிலையைக் குறைப்பதற்கான சிறந்த வழிதான்,
அவருக்கு குறுகிய காலத் தீர்வு பிடிக்கும் எனக் கூறியுள்ளார்,
ஏனெனில் மக்கள் தொடர்புகள் கண்ணோட்டத்திலும் அது சிறந்தது என்றார்.
எனவே, அவர் புவிப் பொறியியலை ஏற்றார்.
நீங்களும்தான் திரு. சோபின். கிட்டத்தட்ட உலகத்தில் பாதி பேர் ஏற்றனர்.
பிறகு உங்கள் மனதை மாற்றிக்கொண்டீர்கள்.
இந்தப் பிரச்சினையில் உங்கள் கருத்துகளை நீதிமன்றம் பார்க்க விரும்புகிறீர்களா?
வெப்பத்திலிருந்து கார்பனைத் துண்டித்தால் நடந்துகொண்டிருக்கும் மாசுபடுத்தலை
நியாயப்படுத்துவதாக இருக்கும் என எங்களில் சிலர் உணர்ந்தோம்.
ஸ்ட்ரேட்டோஸ்பியரை மாற்றியமைப்பதன் மூலம் எல்லையில்லாப் பணத்தை அடையும் வழியாக நிக் அதைப் பார்த்தார்.
அவர் வணிகத்தின் இரு பக்கங்களையும் விரும்பினார்.
- ஆட்சேபிக்கிறேன். இது யூகம். - ஏற்கப்பட்டது.
என் அப்பாவைப் பற்றி அவர் எப்படி இதெல்லாம் கூறலாம்?
அவர் பொய் சொல்கிறார்.
- திரு. பில்டன் ஒரு சிறந்த மனிதாபிமானி. - நீங்கள் செய்தீர்கள், நிக்.
அவர் உலகின் சிறந்த பத்து தொண்டு செய்பவர்களில் ஒருவர்.
ஒத்துக்கொள்ளுங்கள். நீங்கள் இதை அடிக்கடி கூறியுள்ளீர்கள்.
கார்பன் அளவுகள் எவ்வளவு அதிகமாகின்றன என்பது முக்கியமில்லை,
ஏனெனில் ஒருநாள், நீங்கள் வளிமண்டலத்திலிருந்து அதை வெளியேற்றும்
மிஷினைக் கண்டுபிடிக்க இருந்தீர்கள், மேலும்...
மேலே எவ்வளவு கார்பன் டையாக்ஸைடு இருக்கிறதோ, அதை அழிப்பதன் மூலம்
அவ்வளவு பணம் சம்பாதிக்கலாம் என்று அன்று கூறினீர்கள்.
அதை செல்வத்துக்கான வாக்யூம் கிளீனர் என்றீர்கள்.
நீ தோற்றுவிட்டாய், ஜானி.
உன் வேலையிலும் ஒரு அப்பாவாகவும் தோற்றுவிட்டாய்.
ரெபெக்கா ஷீரர் போல என்னையும் கொல்லப் போகிறீர்களா?
- மிஸ் அடோபோ, உங்கள் சாட்சியைக் கட்டுப்படுத்துங்கள். - திரு. சோபின்.
மோசமானவனே. நீதான் இந்தப் பிரச்சினையின் மையத்தில் இருக்கிறாய்...
மனித இனமே வெப்பத்தில் தவிக்கிறது, நீ அந்த வெப்பநிலையை ஒரு அசௌகரியமாகப்
பார்த்து, உன் சமீபத்திய உத்தியை
மேம்படுத்த சிறு மாற்ற வேண்டும் எனப் பார்க்கிறாய்.
நீ நாயை... சாகுமளவு அடித்துவிட்டு பிறகு
- அதற்கு எலும்பைப் போடும் நபர். - டாக்டர் சோபின், நீங்கள் பிரதிவாதியிடம்
- நேரடியாகப் பேசாதீர்கள். - அவன் பேசட்டும்.
அவனுக்கு சிகிச்சை தேவை. அனைத்தையும் கொட்டு, ஜானி தம்பி!
ஆர்டர்!
வேறு கேள்விகள் இல்லை.
டாக்டர் சோபின்,
உங்கள் மகன், ரோவன், இப்போது புவிப் பொறியியலுக்காக சிறையில் இருக்கிறார்தானே?
ஆம். அவன்...
அவன் என் முன்னாள் மனைவியின் திட்டத்தில் பங்கேற்க சம்மதிக்க வைக்கப்பட்டான்.
சம்மதிக்கவா?
அந்தப் பிரச்சினையில் உங்கள் மனமாற்றத்தால் அவன் குழப்பமடைந்திருக்க வாய்ப்புள்ளது.
ரோவன் சோபின் இங்கே விசாரணையில் இல்லை.
இல்லைதான்.
ஆனால் பயங்கரவாதச் செயலுக்காக ஆல்ஃபா டெலிவரி ட்ரோன்களை உங்கள் மகன்
பயன்படுத்திய குற்றமானது, திரு. பில்டன் இந்த நீதிமன்றத்தில் ரகசியமாக வாக்குமூலம்
கொடுத்தபிறகு உறுதிசெய்யப்பட்டதை இங்கே கவனத்தில் கொள்ள வேண்டும்.
மன்னிக்கவும், என்ன சொன்னீர்கள்?
அது வருத்தமாகத்தான் இருக்கும்,
ஆனால் இன்று வாக்குமூலம் கொடுப்பதற்காக உங்கள் மகனின் விடுதலை வழங்கப்பட்டிருக்காமல்
- இருக்குமா என யோசிக்கிறேன். - நான் அப்படி எதுவும் பேசவில்லை!
அதுபோல எந்த ஏற்பாடுகளும் இல்லை.
இந்த சாட்சியையும் வாக்குமூலத்தையும் ஏற்க முடியாதது என நிராகரிக்க முறையிடுகிறேன்.
ஏற்கப்பட்டது.
சாட்சி நிராகரிக்கப்படுகிறார்.
நான் வாக்குமூலம் கொடுக்க விரும்புகிறேன்.
என் அப்பா ஒரு சிறந்த மனிதர்.
நான் ஒன்றை ரெக்கார்டு செய்ய உதவுகிறாயா?
அதைச் செய்ய முடியும்.
டெசிமா பில்டன் யார்?
உங்களுக்கு அந்தப் பெயர் எப்படித் தெரியும்?
அவள் உங்கள் மகள் என்கிறாள்.
அந்தப் பெயரை மீண்டும் சொல்லக்கூடாது.
அவள் உங்களுக்காக வாக்குமூலம் கொடுக்க விரும்புகிறாள்.
அவள் எதையோ ரெக்கார்டு செய்திருக்கிறாள்.
உணர்வுப்பூர்வமாக உள்ளது.
அதை அழித்துவிடுங்கள்.
உடனே.
நீங்கள் சிட்னியில் உள்ள அகதி முகாமில் ஓர் அநாதையைக் காப்பாற்றியுள்ளீர்கள்.
என்ன செய்கிறீர்கள்?
நிக்.
உங்கள் நேச்சர்ஃபிக்ஸ் சிமுலேஷன் ஐந்து நொடிகளில் தொடங்கும்.
“இலையுதிர்க்காலக் காடுகளை” மனநிலைச் சமப்படுத்தும் மேம்பாடுகளுடன் தேர்ந்தெடுத்துள்ளீர்கள்.
இந்த மான் இறைச்சி எப்படி உள்ளது?
அற்புதம்.
உண்மையானதா ஆய்வக மானா?
இந்த இடத்தில் சிறிய மான் மந்தை வளர்க்கிறோம்.
இது எல்லாம் உண்மையானதுதான்.
இது ஆண்டர்சன் வேலியின் கடைசி பினாட் ஒயின்.
2053. அது எரிவதற்கு முன்னால்.
உலகின் மற்றவர்கள் கற்பனையிலும் போலியிலும் உயிர் வாழ்கின்றனர், மார்த்தா.
என் வாழ்க்கையில் பெரும்பாலான எல்லாமே உண்மையானவைதான்.
அது உங்களைப் கோபப்படுத்துகிறதா?
எது கோபப்படுத்துகிறதா?
உலகின் மற்றவர்கள் கற்பனையில் வாழ்வது?
இல்லை, பாசாங்குத்தனம் தான் கோபப்படுத்துகிறது.
சௌகரியத்தையும் ஓய்வையும் விரும்பிவிட்டு
அதற்கான விலையைப் பார்த்து கோபப்படுவதுதான் எனக்கு கோபத்தை ஏற்படுத்துகிறது.
நம்மை கதகதப்பாக வைத்திருக்க சில நூற்றாண்டுகளுக்கு நிலக்கரியை எரித்தோம்.
அற்புதமான யோசனையாக இருந்தது.
குளிர்காலத்தைத் தோற்கடித்ததாக நம்மை உணரச் செய்தது.
ஒருநாள், சௌகரியமாக எழுகிறோம்,
நிலக்கரியை எரிப்பதால் வரும் புகையைச் சுவாசித்ததால்
நுரையீரல் புற்றுநோய் வந்ததை உணர்கிறீர்கள்.
இருந்தாலும் நீங்கள் நிலக்கரியை எரித்துக்கொண்டே இருக்கிறீர்கள்.
ஏனெனில் மிகவும் சக்திவாய்ந்த கற்பனை என்பது நம் சௌகரியத்திற்கு விலை இல்லை என்பதுதான்.
வாழ்க்கையே ஒரு பரிமாற்றம்தான், மார்த்தா.
அதுதான் அதன் மிகவும் அர்த்தமுள்ள அளவீடு.
நான் அந்த விதத்தில் யோசித்தது இல்லை.
நீங்கள் அப்படி யோசிக்க விரும்புகிறேன்.
- டர்னர். - சொல்லுங்கள்?
ரெபெக்கா ஷீரரின் பிரேதப் பரிசோதனை...
அதற்கென்ன?
”...ஆல்ஃபா தெரபியூட்டிக்ஸ் டெலிவரி செய்த அவரது மருந்துகளில்
- முறைகேடுகள் இருந்துள்ளதாகக் கூறுகிறது.” - முட்டாள்தனம்.
ஐசிசி என் தலையில் போட்ட சம்மனில்
அப்படித்தான் உள்ளது.
அவர்களிடம் எந்த ஆதாரமும் இல்லை. அவர்கள் நம்பிக்கையின்றி இருக்கின்றனர்.
அவர்கள் பதிவுகளைக் கேட்பார்கள்.
அதற்கு நான் என்ன செய்ய வேண்டும் என்று நிக் விரும்புவார்?
முடிந்தளவு குறைவாக, இதைச் சொதப்பிவிடாதீர்கள்.
ஒரு வாய்ப்பு.
அதை அப்படித்தான் அழைப்பீர்களா? என் வேலையை இழப்பதற்கான வாய்ப்பு.
இந்த உண்மை சிலருக்கு ஆபத்தானது.
கருத்து எதுவுமில்லை.
அவர் பிற சாட்சிகளை மிரட்டியுள்ளார் என நம்புகிறோம்.
நீங்கள் மிரட்டப்பட்டீர்களா?
நான் உறுதிமொழி எடுத்துள்ளேன். அதனால்தான் இந்த அவதார்கள்.
நான் உங்களுக்கு சட்டப்பூர்வப் பாதுகாப்பு வழங்கத் தயாராக உள்ளேன், டாக்டர் ரஸ்ஸல்.
உங்கள் வாக்குமூலத்திற்குப் பதிலாக.
அதை நான் டர்னரிடம் எப்படி விளக்குவேன்? அவர்தான் தலைமை ஆலோசகர்.
கண்டிப்பாக, நம் ஏற்பாடுகளை நீங்கள் ரகசியமாக வைத்திருக்க வேண்டும்.
மிஸ் அடோபோ, தனியுரிமை என்பது அழிந்து 25 ஆண்டுகள் ஆகிறது.
காட்டிக்கொடுப்பவர்களும்தான்.
நீங்கள் கவலைகொள்ளும் ரகசியம் எதுவும் உள்ளதா? நியூகமென் தொடர்பானது?
நியூகமென்னும் லைஃப்பாஸ் போலத்தான்.
அவர் அதைப் பற்றி நினைக்கவில்லை என்பதால், அதை வாங்க மாட்டார் என்றில்லை.
நீங்கள் அவருக்கு எதிராக வெல்லப் போவதில்லை. யாருமே வென்றதில்லை.
செல்மா,
ஜானத்தன் சோபின் பணிநீக்கம் செய்யப்பட்டதற்குப் பிறகு ஆல்ஃபா கையகப்படுத்திய அனைத்து ஐபியையும் எடு.
நாள் 3
இந்த நீதிமன்றத்திடம் உங்கள் பெயரைக் கூறுகிறீர்களா?
ஆர்டன் மில்லர்.
மடஃபெலெ கபுவா யார்?
மடஃபெலெயும் நானும் 2060 இல் பாஸ்டனில் சந்தித்தோம்.
எந்தப் பொறுப்பில்?
- பெண் தொழில்முனைவோருக்கான... - அது யார்?
...மைக்ரோஃபைனான்ஸில்.
திரு. பில்டன் ஒரு சிறந்த மனிதாபிமானி.
நீங்கள் வேலை செய்த வங்கி ஆல்ஃபாவுடன் தொடர்புகொண்டிருந்தது உங்களுக்குத் தெரியுமா?
இல்லை, தெரியாது.
தொடர்பிருப்பது தெரிந்தவுடன், நீங்கள் என்ன செய்தீர்கள்?
நான் ராஜினாமா செய்தேன்.
மடஃபெலெ கபுவாவுக்கு நடந்த விஷயத்தாலா?
ஆம்.
அவருக்கு என்ன நடந்தது?
ஆல்ஃபாவால் பெண்களுக்கான எங்கள் கடன்களை
புதிய கண்டுபிடிப்புகளை உருவாக்குவதற்கான இன்குபேட்டராகப் பயன்படுத்த முடிந்தது.
மடஃபெலெ கபுவா யார் என்று தெரியாது மற்றும் அவர் ஏன் இதற்குத் தொடர்புடையவர்
என்று கேட்கும் அனைவருக்காகவும் நான் பேசுகிறேன்.
திரு. டர்னருக்கும் நீதிமன்றத்திற்கும் உங்களால் விளக்க முடியுமா?
அவர் மார்ஷல் தீவுகளைச் சேர்ந்தவர்.
அவற்றில் வாழ முடியாமல் போனபோது, அவர் அமெரிக்காவுக்குக் குடிபெயர்ந்தார்,
அங்கே அவர் மாஸசூஸெட்ஸ் இன்ஸ்டிடியூட் ஆஃப் டெக்னாலஜியில் படித்தார்.
அவர் வளிமண்டல வேதியியலில் பட்டம் படித்தார்.
அவர் நிதி கோரியத் தயாரிப்பு அவரிடம் இருந்தது.
அந்தத் தயாரிப்பு என்ன செய்தது?
அதுதான் சாத்தியமான கார்பன் அகற்றும் சாதனம் என்று அவர் கூறினார்.
அதை டெவெலெப் செய்யவும் காப்புரிமை பெறவும் எங்கள் உதவியைக் கோரினார்.
இந்த உலகத்தில் கார்பன் அதிகரிப்பைத் தடுக்கும் சாதனமா?
அது அதற்கு மேலும் செய்யும் என்று அவர் நம்பினார்.
அது விரும்பும் நிலைக்கு கார்பனைக் குறைக்கக்கூடியது என்று நம்பினார்.
அது எந்த நிலை?
அது விஞ்ஞானிகள் தீர்மானிக்கும், அனைவரும் ஒப்புக்கொள்ளும் அளவைப் பொறுத்தது.
அல்லது தொழிலதிபர்கள்.
என் அம்மாவின் பெயர் என்ன?
உங்கள் அம்மாவின் பெயர் தெரியாது.
நீங்கள் சிட்னியின் இடம்மாற்றப்பட்ட மக்களுக்கான இடத்திலிருந்து காப்பாற்றப்பட்டீர்கள்.
ஆல்ஃபா, மடஃபெலெ கபுவா பற்றி அனைத்தையும் கூறு.
ஆல்ஃபாவிடம் அந்த நபர் பற்றி எந்தத் தகவலும் இல்லை.
சரி.
அது வேலை செய்திருந்தால், நாம் யாரும் இங்கே இருந்திருக்க மாட்டோம்.
ஆனால் அது வேலை செய்யவில்லை,
அல்லது மக்கள் இந்தத் தாங்கிக்கொள்ள முடியாத வாழ்க்கையில் இருந்து தப்பிக்க,
- தங்களை பதிவேற்ற மாட்டார்கள். - ஆர்டர்.
கோடிக்கணக்கான அகதிகள், உயரமான இடம் தேடி உலகம் முழுவதும்
அலைந்துகொண்டிருக்க மாட்டார்கள்.
- ஆர்டர்! - நிக், நிறுத்துங்கள்.
என் கிளையண்ட்டின் வெளிப்பாட்டிற்கு மன்னிப்பு கேட்கிறேன்.
ஆனால் இது எதுவும் இங்கிருக்கும் குற்றச்சாட்டுகளுக்கு
எப்படித் தொடர்புடையது என நீதிமன்றத்திற்கு விளக்க முடியுமா?
மிஸ் கபுவாவின் சாதனத்திற்கான காப்புரிமை யாரிடம் உள்ளது?
டெசிமாவின் 49 சதவீதப் பங்குகள் ஆல்ஃபாவிடம் உள்ளது.
டெசிமாவா?
அவர் தன் மகளின் பெயரை அந்தச் சாதனத்திற்கு வைத்தார்.
மிஸ் கபுவாவின் விதிமுறைகளில்
கட்டுப்படுத்தும் பங்குகள் அவரது வம்சத்தின் பகுதியாக இருக்க வேண்டும் என்றுள்ளது.
திரு. பில்டன் உலகத்தை சிறப்பான இடமாக மாற்றியுள்ளார்.
அவர் நீங்களும் கண்டிப்பாக அதையே செய்வீர்கள் என்று உறுதியாக உள்ளார்.
அவர் நாசமாய்ப் போகட்டும்.
- அது தோல்வியடைந்தது. - ஆர்டர்.
- அது வேலை செய்யவில்லை! - நிக், நிறுத்துங்கள்.
எனில் அந்த ஐபியை நீதிமன்றத்தில் பகிர்ந்துகொள்ள முடியுமா?
அந்த டிசைன்.
அதாவது, தோல்வியடைந்ததைப் பகிர்வதில் பிரச்சினை இருக்காதுதானே?
ஆல்ஃபாவுக்குச் சொந்தமானதை தனிப்பட்டதாக வைத்திருக்கவே விரும்புவோம்.
தோல்வி என்பது தீர்வுக்கான முதற்கட்ட வரைவுதான்.
அதாவது, கபுவா மனித இனத்தைக் காப்பாற்ற வேறு எதையும் கண்டுபிடித்துள்ளாரா?
இல்லை.
அவர் சுமார் பத்தாண்டுகளுக்கு முன் இறந்துவிட்டார். பாராமிக்ஸோவைரஸ் 58.
அவரது மகள்?
எங்கள் வேலையில், புதிய யோசனைகளைத்தான் தேடுவோம், தொலைந்த குழந்தைகளை அல்ல.
நன்றி, மிஸ் மில்லர். உங்கள் நேரத்திற்கு நன்றி.
நீங்கள் ஜெயிக்க விரும்பினால், நிக்,
பிரச்சினைகள் என்னென்ன என்று என்னிடம் கூற வேண்டும், அல்லது நாம் அவற்றில் மாட்டிக்கொள்வோம்.
அவர்கள் தீர்ப்புக்கு எந்த மென்பொருள் பயன்படுத்துகின்றனர் எனத் தெரியுமா?
என்ன, நீதிமன்றமா?
அது ராய்ஸ் மேஜர்ஸின் ஈ-ஜஸ்டிஸா?
என்னால் காலின் ராய்ஸுடன் பேச முடியும்.
சர்வதேசக் குற்றவியல் நீதிமன்றத்தை ஹேக் செய்ததற்காக நாம் இருவரும்
சிறைக்குச் செல்வதை நான் விரும்பவில்லை.
நாம் இனியும் காத்திருக்க முடியாது, டர்னர்.
இது உலகைக் காப்பாற்ற வேண்டிய நேரம்.
“கண்டுபிடிப்பு.”
நாம் பார்க்கப் போகும் மாற்றத்தின் அளவைக் குறிப்பதற்கான சிறிய வார்த்தைதான்.
2020 இல், ஐபிசிசியானது,
பருவநிலை மாற்றத்தின் பேரழிவுகளைத் தவிர்ப்பதற்காக,
கார்பன் அதிகரிப்பை 2050க்குள் நிறுத்த வேண்டும் என்று அறிவித்தது.
உலகத்தால் அந்த இலக்கை அடைய முடியவில்லை,
அடுத்த இலக்கு, அதற்கடுத்ததையும் அடைய முடியவில்லை.
அதன் விளைவாக, அறிவியல் நம்மை எதைப் பற்றி எச்சரித்ததோ அதையே பார்த்தோம்.
ஆனால் இன்று, ஆல்ஃபா அட்மாஸ்ஃபியரிக் இன்வென்ஷன்ஸ் “நியூகமெனை” அறிவிக்கிறது,
உங்களைச் சுற்றியுள்ள காற்றிலிருந்து கார்பன் டையாக்ஸைடை அகற்றி, அதை பாதுகாப்பான,
பயன்படுத்தும் துணைப்பொருட்களாக மாற்றும் முதல் பெரியளவில் கிடைக்கும் சாதனம்.
இன்று, நாம் புதிய பயணத்தைத் தொடங்குகிறோம்.
நம் உலகத்துக்கு, மக்களுக்கு மற்றும் நம் பிசினஸ்களுக்குச் சிறந்ததை வழங்கும்
பருவநிலையை உருவாக்க நம்மை அனுமதிக்கும் ஒன்று.
சிறுவர்கள் காட்டுப்பூக்களை வரைவதற்குப் பதிலாக, அவற்றுக்கு நடுவே
நடக்கக்கூடிய உலகம்.
தயாரா?
எதற்கு?
இனிப்புகளுக்கு.
நான், உங்களை சிலருக்கு அறிமுகப்படுத்த விரும்புகிறேன்.
யார்?
நண்பர்கள். வெட்கப்படும் நண்பர்கள்.
இதை முதலில் நீங்கள் அணிந்துகொள்ள வேண்டும்.
எனக்குப் புரியவில்லை.
ப்ளீஸ்.
அது 417 ஆக இருக்க முடியாது. அது வேலை செய்யாது.
மக்களே, நாம் ஒரு உடன்படிக்கைக்கு வர வேண்டும்.
அது அப்படி வேலை செய்யாது. அது 510 ஆக இருக்க முடியாது.
350. 350 என்றீர்களா?
- அது 350 ஆக இருக்க முடியாது. - 480.
480 மிகவும் அதிகம்.
- 550. - 550 மிகவும் அதிகம்.
470.
470 நல்ல அளவுதான்!
நாங்கள் எதைப் பற்றிப் பேசுகிறோம் எனப் புரிகிறதா?
ஆம். புரிகிறது.
நாங்கள் அடைந்த உடன்படிக்கை புரிகிறதா?
நியூகமென் என நினைக்கிறேன். குறைக்கப்படும் அளவு.
அருமை. இவர் புத்திசாலி என்று கூறினேனே.
ஒப்புக்கொண்ட அளவு?
மில்லியனுக்கு 470 பகுதிகள்.
இது நான் நினைத்ததைவிட அதிகம். நான் கணக்கீடுகளைப் பார்க்க வேண்டும்.
விசுவாசம், அன்புள்ள மார்த்தா.
நீங்களும் ஜானத்தனின் பாதையில் போவதை விரும்ப மாட்டீர்கள்.
உங்களுக்கு 470 மிகவும் லாபகரமான அளவாக இருக்கும்.
நாம் இன்னும் முடிக்கவில்லை.
இப்போது நாங்கள் அழைத்த விருந்தினர்கள் மற்றும் ஊடகத்தினர்களின் கேள்விகளுக்குப் பதிலளிப்போம்.
உங்களிடமிருந்து தொடங்குவோம், திரு. பால்மர்.
இது கண்டிப்பாக உலகத்திற்கு ஓர் அற்புதமான நாள்தான்.
மார்த்தாவும் திரு. பில்டனும் குறைக்கப்படும் அளவு பற்றி
விவாதித்தார்களா என்று யோசிக்கிறேன்.
அருமையான கேள்வி.
திரு. பில்டன் ஹேகில் தனிமைப்படுத்தப்பட்டுள்ளார், அதனால்...
வெளியே பார்ட்டி போலத் தெரிகிறது.
இந்த பார்ட்டி பல ஆண்டுகளுக்கு முன்பு
நடந்திருக்கலாம் என்று தெரிந்தால் இவர்கள் எப்படி உணர்வார்கள்?
அந்த பில்டனும் வங்கிகளும் அவர்களின் செல்வத்தை எதற்காக வர்த்தகம் செய்தனர்?
இன்னும் கொஞ்சம் பணம், வேகமான விமானங்கள், பெரிய வீடுகளுக்காக.
ஆனால் அவர்களுக்கு என்ன நடக்கிறது எனத் தெரியாது, அல்லது தெரிய விரும்பவில்லை.
அவர்களிடம் கூற நீ வழியைக் கண்டறியும் வரை அவர்களுக்குத் தெரியாது.
ஆல்ஃபாவின் சமீபத்திய...
நாள் 4
...கண்டுபிடிப்பைச் சுற்றி நடக்கும் நிகழ்வுகள் திரு. பில்டனை விடுவிப்பதற்கானவை என உணர்கிறேன்,
ஆனால் அந்தக் கேள்வி இன்னும் உள்ளது.
சௌகரியமாக இன்று தோன்றிய, கார்பனுக்கான தீர்வானது நம் நலனுக்கானதா
அவரது நலனுக்கானதா?
நாம் செய்வதற்கு மட்டும்தான் நாம் பொறுப்பாளியா
அல்லது நமக்கு நன்றாகத் தெரிந்திருந்தபோது
செய்யக்கூடாது எனத் தேர்ந்தெடுத்தற்கும் நாம் பொறுப்பேற்க வேண்டுமா?
தீர்ப்பு எதுவாக இருந்தாலும், இந்தக் கேள்வியைத் தொடர்ந்து கேட்கும்படி கேட்கிறேன்.
நீங்கள்தான் அதனுடன் வாழப் போகிறீர்கள்.
திரு. பில்டன் தானே பேச விரும்புகிறார்.
ஹோமோ சேபியன்கள் கை கால்களில் ஊர்ந்ததில் இருந்து
எழுந்து நடக்க நான்கு மில்லியன் ஆண்டுகள் ஆனது.
எனவே தொழில்துறைப் புரட்சி ஏற்பட்டு 250 ஆண்டுகளில் நிகழ்ந்த
பருவநிலை மாற்றங்களுக்கேற்ப நம் உடல்கள் எப்படி தகவமைத்துக்கொள்ளும்?
அவற்றால் முடியவில்லை.
அதனால் நம் உடல்களால் மாற முடியவில்லை எனில்,
நாம் உயிர் பிழைக்கவும், ஒருவேளை செழிக்கவும் அனுமதிக்கும் தொழில்நுட்பத்தை உருவாக்கும்
பொறுப்பு நம் அறிவுக்கானது.
மனிதச் செயல்பாடுகளின் காரணமாக
கார்பனானது மில்லியனுக்கு 280 பகுதிகளில் இருந்து
564 பகுதிகள் ஆகிவிட்டது.
இன்று, நியூகமெனின் மூலமாக,
அந்த அளவை மில்லியனுக்கு 470 பகுதிகள் என நான் குறைப்பேன் என அறிவிக்க முடியும்.
இப்போது, வழக்கறிஞர் உட்பட சிலர், நான் அமைப்பை ஏமாற்றினேன்,
உங்கள் சூழ்நிலைகளில் இருந்து லாபம் ஈட்டினேன்
என்று நம்புகின்றனர்.
நீங்கள் தேர்வுசெய்யாத வாழ்க்கையை வாழும்படி உங்களைக் கட்டாயப்படுத்தும் சாத்தான் என்றும்.
நீங்கள் விரும்பாத வசதிகளைத் தேடவோ...
உங்களுக்குத் தேவையான தகவலை மறைக்கவோ.
ஆனால் கடவுள் கொடுத்த உங்கள் பசிகளை நிக் பில்டன் உருவாக்கவில்லை.
அவர் அதைக் கவனித்து, அவற்றை பிசினஸ்களாக மாற்றினார்.
உங்கள் தலைவர்கள் விதித்த விதிகளின்படிதான் நான் செயல்பட்டு வருகிறேன்.
நீங்கள் தேர்வுசெய்தவர்கள். உங்களைப் பாதுகாப்பதாக உறுதியளித்தவர்கள்.
அவர்கள் உங்களைப் பாதுகாக்கவில்லை.
மாறாக,
இன்னும் ஒரு பதவிக்காலத்திற்காக, நன்கொடைக்காக உங்கள் குழந்தைகளின் எதிர்காலத்தை
விற்றுவிட்டனர்.
இப்போது, அந்தத் தலைவர்கள் விசாரணையில் இல்லை.
நான் தான் இருக்கிறேன்.
அதனால் அனைவருக்கும் தெரிந்ததைச் சுட்டிக்காட்ட அனுமதியுங்கள்.
இன்று நான் குற்றவாளி என நிரூபிக்கப்பட்டால்,
பல தலைமுறைகளுக்கு முன் தொடங்கிய ஆட்டத்தில் வென்றதில்தான் நான் குற்றவாளி.
இன்று நான் குற்றவாளி என நிரூபிக்கப்பட்டால், உங்கள் பெற்றோரும்தான், அவர்களது பெற்றோரும்தான்,
மனிதனுக்கு வழியை உருவாக்க வெட்டப்பட்ட முதல் மரம் வரை அது செல்லும்.
சிலர் தாங்கள் விரும்பியதை வைத்து
தலைமுறைகளை நிறுவியதில் குற்றவாளிகள்.
மீதமிருக்கும் நீங்கள் அதை விரும்பியதற்காகவே குற்றவாளிகள்.
அருமை.
பிரதிவாதி எழுந்து நிற்கிறீர்களா?
நிகோலாய் பில்டனாவுக்கு எதிரான இயற்கைப் படுகொலைக் குற்றச்சாட்டில்
சர்வதேசக் குற்றவியல் நீதிமன்றம் இப்போது அதன் இறுதி தீர்ப்பை அறிவிக்கும்.
குற்றவாளி என்றால் குறைந்தபட்சம் இரண்டு சிவுப்பு லைட்கள் எரிய வேண்டும்.
திரு. பில்டன் குற்றவாளி இல்லை எனத் தீர்ப்பளிக்கப்பட்டுள்ளது.
வாழ்த்துகள்.
ஆல்ஃபா, நிக் போல்டன் அமைதிக்கான நோபல் பரிசு வெல்வாரா?
இப்போது சொல்ல முடியாது. இந்த ஆண்டின் பிற்பகுதியில் தான் பரிந்துரைகள் நடக்கும்.
நியூகமென் ஏன் 470 பிபிஎம் வரை மட்டும் கார்பனை எடுக்கிறது?
மில்லியனுக்கான கார்பன் பகுதிகளின் அளவானது...
நியூகமென் தான் இந்த நூற்றாண்டின் பலனளிக்கும் கண்டுபிடிப்பா?
ஆல்ஃபா, எல்லா விஷயங்களும் எப்போதும் நன்றாக மாறத் தொடங்கும்?
இப்போது நன்றாக இருப்பவற்றைக் கண்டறிய ஆல்ஃபா ஊக்குவிக்கிறது.
உன் பெயர் என்ன?
டெசிமா.
நீ எங்கிருந்து வந்தாய்?
நான் திரு. பில்டனின் புதிய மகள்.
அப்படியா? திரு. பில்டனுக்கு மகள் இருப்பது எனக்குத் தெரியாது.
நான் ரகசியமாக இருக்க வேண்டும் என நினைக்கிறேன்.
உனக்கு இங்கே நண்பர்கள் இருக்கின்றனரா?
ஏஐக்கள் மட்டும்தான். அவை என்னுடன் விளையாடும்.
உங்களுக்கு மனிதக் குழந்தைகள் இருக்கின்றனரா?
இல்லை. ஆனால் நான் உன் தோழியாக இருக்க முடியும்.
உனக்கு எப்போதாவது தோழி தேவைப்பட்டால், அதைப் பயன்படுத்தி என்னை அழைக்கலாம்.
நான் மார்த்தா.
நாம் பேசி நீண்ட காலம் ஆகிவிட்டதெனத் தெரியும்.
உங்களுக்கு என்னை நினைவிருக்கும் என நம்புகிறேன்.
எனக்குத் தெரிந்தவரை, தோற்பது மிகவும் வேதனையாக இருக்கும்.
இங்கே என்ன செய்கிறீர்கள்?
நான் அமைதிப் பரிசு கொடுக்க வந்தேன்.
எனக்கா? உலகத்துக்கா?
உங்களுக்கு, லூசி.
அது என்னவாக இருக்கும்?
டைரோன் டௌன்ஸ் உங்கள் காதலராக இருந்தார் என நினைக்கிறேன்.
மிகவும் திறமைசாலி.
கிட்டத்தட்ட எங்கள் சுரங்கங்களை மூடியிருப்பார்.
அவரது சில பாடல்களையும் நான் ரசித்தேன்.
இதைக் கேட்டால் அவர் எப்படி உணர்ந்திருப்பார் என யோசிக்கிறேன்.
ஆம். நமக்குத் தெரியாது.
ஆனால் அவரது மரணம் உங்களுக்கு மிக்க வேதனையாக இருக்கும்.
யார் அதற்கு உத்தரவிட்டது என நீங்கள் தெரிந்துகொள்ள விரும்புவீர்கள் என நினைத்தேன்.
நான் உறுதியளிக்கிறேன்,
குற்றவாளியை நீதிக்கு முன்னால் நிறுத்த உங்களுக்கு என் முழு ஆதரவும் கிடைக்கும்.
மைக்ரோஃபோனுடன் இருக்கும் ஒருவர்
நம் ஒட்டுமொத்த நிறுவனத்தையும்விட சக்திவாய்ந்தவர் எனக் கூறுகிறீர்களா?
உண்மையாகவா?
இது போன்ற விஷயத்தை விரைவாக அகற்றவில்லை எனில், பரவத் தொடங்கும்.
அவனது பிரச்சினையைப் பார்த்துக்கொள்ளுங்கள்.
மிகவும் களைப்பாக உள்ளது, டை. மிகவும் சோகமாகவும் உள்ளது.
சரி, அடுத்து என்ன?
கடந்தகாலத்தில் நாம் நேசித்த ஒருவரைக் காயப்படுத்திய ஒருவருக்கு தண்டனை கொடுக்க முடியும் அல்லது
ஒருவர் எதிர்காலத்தில் பிறரைக் காயப்படுத்துவதில் இருந்து தடுக்க முடியும் என்றால்,
எதைத் தேர்வுசெய்வாய்?
நடந்தது நடந்ததுதான்.
வெற்றிகரமான வேட்டையாளர்களுக்கு, பசியைவிட பொறுமை அதிகமாக இருக்கும்.
ஆல்ஃபா...
தொடர்ச்சியாக பிளே செய்வதை நிறுத்து.
டைரோன் கேண்டில் ஆப்பை மூடு.
நீங்கள் என்ன செய்தீர்கள் எனத் தெரியும்.
இங்கே எப்படி வந்தாய்?
கொலை செய்வதற்குத் திட்டமிட்டதற்கான கைது வாரண்ட் இருந்தால் சுலபம்தான்.
நீங்கள் கொன்றது என் பார்ட்னர் எனும்போது இன்னும் சுலபம்தான்.
நான் சொல்கிறேன்.
ஆல்ஃபா தான் அந்த கதையை வெளியிட்டது என்பதை அவர் கூறியிருக்க மாட்டார்.
”இசை ஐகான் ஹோட்டலுக்கு வெளியே மூளைக் கோளாறுடைய நபரால் சுட்டுக் கொல்லப்பட்டார்.”
நான் அதை நம்பினேன்.
பில்டன் உங்களை என்னிடம் சுலபமாகக் காட்டிக் கொடுப்பது
அவர் ஏதோ மறைக்கிறார் என்பதால்தான் எனத் தெரியும்.
ஆம். அவர் மறைக்கிறார்.
என்னிடம் அது என்னவென்று கூறுகிறீர்களா?
நீங்கள் இழக்க எதுவுமில்லை.
அவள் பெயர் டெசிமா.
பிரீடர்களிடம் புதிய ஃபெசண்ட் பறவைகளை விடுவிக்கக் கேட்கிறாயா?
நான் பிறகு கொஞ்சம் வேட்டையாட விரும்புகிறேன்.
நான் வேட்டையாட வேண்டும் என்றேன்.
ஆல்ஃபா! இங்கே தொழில்நுட்ப உதவி கிடைக்குமா?
ஆல்ஃபா!
டெசிமா?
ஆல்ஃபா, தொழில்நுட்ப உதவி!
ஆல்ஃபா, நிறுத்து.
நிறுத்து!
இது உங்களைப் புறக்கணிக்கும்படி புரோகிராம் செய்யப்பட்டுள்ளது, அப்பா.
எங்கே இருக்கிறாய், என் கண்ணே?
என்ன செய்கிறாய், டெசிமா?
இது இவர்கள் பார்க்க வேண்டிய விஷயம் இல்லை.
நீங்கள் இதை பல ஆண்டுகளுக்கு முன்பே சரிசெய்திருக்கலாம், ஆனால் செய்யவில்லை.
நீங்களும் உங்கள் நண்பர்களும்.
470 என்பது பணக்காரர்கள் இன்னும் பணக்காரர்கள் ஆவதற்கான வழி.
அதை எப்படி நியாயப்படுத்துவீர்கள்?
350.
மீதமிருக்கும் எங்களுக்கு அதுதான் சரியான அளவு.
- டெசிமா! - நான் உங்கள் மகள் இல்லை!
நான் ஐபியின் ஒரு துண்டு.
இன்று டெசிமா கபுவாவால் கொடுக்கப்பட்ட புதிய ஆதாரத்தின்படி,
நிக் பில்டனுக்கு எதிரான வழக்கை மீண்டும் திறக்க முறையிடுகிறோம்.
ஓராண்டு கழித்து
அங்குதான் அவர் இருக்கிறாரா?
அந்தச் சிறையிலா?
ஆர்பிட்டில் சில சிறைகள் உள்ளன. அவற்றில் எதில் இருக்கிறார் எனத் தெரியவில்லை.
அவர் வெளியே வரும்போது, கிட்டத்தட்ட 90 வயது ஆகியிருக்கும்.
கூட்டுச்சதிக்கான அதிகபட்சத் தண்டனை.
அதற்குள் கார்பனின் அளவு, மில்லியனுக்கு 350 பகுதிகள் எனக் குறைந்திருக்குமா?
1980களில் இருந்து அவ்வளவு குறைவாக இருந்ததில்லை.
ஆனால் மீண்டும் இருக்கலாம், இல்லையா?
தெரியவில்லை. இருக்கலாம்.
தொழில்நுட்பம் ஒருபோதும் பிரச்சினையாக இருந்ததில்லை.
நாம் தான் பிரச்சினை. எப்போதுமே நாம் தான்.
நாம் தான் இந்தப் பூமிக்கு இதைச் செய்துள்ளோம்.
ஒருவருக்கொருவர் செய்துள்ளோம்.
நமக்கே செய்துள்ளோம்.
இப்போது இதை நாம் சரிசெய்யப் போகிறோம் என நினைக்கிறேன்.
அப்படியா?
நான் யோசிக்கிறேன்.
கவனத்திற்கு, அனைத்துக் கைதிகளும், உங்கள் செல்களுக்குத் திரும்பவும்.
தமிழாக்கம் நரேஷ் குமார் ராமலிங்கம்